Wolves

Wolves (հայ․՝ «Գայլեր»), ամերիկացի երգչուհի Սելենա Գոմեսի և դիջեյ Մարշմելոույի երգը։ Գրվել է Սելենա Գոմեսի, Էլլի Տամպոսիի, Լուի Բելլի, Բրայան Լիի, Կարլ Ռոուզենի և Marsmello-ի կողմից։ Որպես պրոդյուսերներ հանդես են եկել Ուոթն ու Marshmello-ն։


== Պատմություն ==


=== Նախապատմություն ===
Marshmello-ն Սելենա Գոմեսի հետ համագործակցության մասին առաջին անգամ հայտարարել է 2017 թվականի հուլիսի 22-ին՝ Twitter-ի իր էջում գրելով. «Ծնունդդ շնորհավոր, Սելենա Գոմես։ Չեմ կարողանում համբերել, թե երբ է աշխարհը լսելու այն, ինչի վրա մենք աշխատում ենք»։
2017 թվականի օգոստոսի 15-ին դիջեյը գրել է, որ Գոմեսի վոկալը «հնչում է կատարելապես անհավատալի» իր երգում՝ պատասխանելով երկրպագուին, որը հարցրել է համագործակցության մասին։
San Diego’s Energy 103.7 FM-ին տված հարցազրույցում Գոմեսը պատմել է համագործակցության մասին. «Սա իսկապես հիանալի է։ Այն (երգը) այս աշխարհում է, նրա աշխարհում, և ես մտնում եմ այնտեղ ու բերում իմ ոճը»։ Երգչուհին այն անվանել է գեղեցիկ երգ, ինչպես նաև իր ամենասիրելիներից մեկը։
2017 թվականի սեպտեմբերի 25-ին Գոմեսի էջի հետևորդներից մեկը դիմել է Մարշմելոույին Թվիթերի միջոցով և խնդրել «ակնարկել» երգի մասին, ինչին դիջեյը պատասխանել է. «Շատ շուտով», ինչի հետևանքով լուրեր են տարածվել երգի մոտալուտ թողարկման մասին։
2017 թվականի հոկտեմբերի 6-ին «You & Me» սինգլի և Migos-ի, TM88-ի ու Southside-ի հետ համագործակցության մասին հայտարարելու հետ միասին դիջեյը երկրպագուներին հավատացրել է, որ շուտով կթողարկվի Գոմեսի հետ ձայնագրված երգը։
2017 թվականի հոկտեմբերի 19-ին Սելենա Գոմեսն ու Մարշմելոուն սոցիալական կայքերում պաշտոնապես հայտարարել են իրենց համագործակցության մասին և հրապարակել երգի թողարկման ամսաթիվը։ Սելենա Գոմեսը տեղադրել է լուսանկարներ նկարահանման աշխատանքներից։


=== Թողարկում ===
Երգը թողարկվել է Beats 1 ռադիո-շոուում։ Ավելի ուշ երգը հասանելի է դարձել գնման ու սթրիմինգի համար։


== Կոմերցիոն հաջողություն ==
Երգն ընդգրկվել է բրիտանական UK Singles Chart 16-րդ հորիզոնականում, իսկ երեք շաբաթ անց հասել է իններորդ հորիզոնական՝ դառնալով չորրորդ ստեղծագործությունը Գոմեսի կարիերայում, որ ընդգրկվել է տվյալ երկրի հիթ-շքերթի լավագույն տասնյակում։ Մեծ Բրիտանիայում երգի վաճառված օրինակների քանակը հասել է 200 հազարի, ինչի շնորհիվ այն ստացել է արծաթե հավաստագիր։
Ավստրալիայում երգն զվաղեցրել է 15-րդ հորիզոնականը երկրի ARIA հիթ-շքերթում։ Երկու շաբաթ անց այն հասել է իններորդ հորիզոնականի՝ դառնալով երրորդ երգը («Good for You» և «It Ain’t Me» երգերից հետո) Գոմեսի կարիերայում, որ ընդգրկվել է այդ հիթ-շքերթի լավագույն տասնյակում։ Հետագայում այն հասել է հինգերորդ հորիզոնականին։
Թողարկումից հետո երգն զբաղեցրել է 69-րդ հորիզոնականը կանադական հարյուր լավագույն երգերի հիթ-շքերթում, իսկ մեկ շաբաթ անց բարձրացել իններորդ հորիզոնական։ Երգն ստացել է կրկնակի պլատինե հավաստագիր՝ երկրի տարածքում վաճառվելով 160 000 օրինակով։
Wolves երգն ընդգրկվել է Միացյալ Նահանգների հիթ-շքերթի լավագույն քսան երգերի ցանկում։ Այնտեղ երգը վաճառվել է ավելի քան 500000 օրինակով և ստացել ոսկե հավաստագիր։
Երգը լավագույն տասնյակներում ընդգրկվել է հետևյալ երկրներում՝ Ավստրալիա, Ավստրիա, Բելգիա, Կանադա, Չեխիա, Դանիա, Ֆինլանդիա, Իռլանդիա, Լիբանան, Լատվիա, Մալազիա, Նիդերլանդներ, Նոր Զելանդիա, Նորվեգիա, Լեհաստան, Պորտուգալիա, Սլովակիա, Շվեդիա, Շվեյցարիա և Մեծ Բրիտանիա, ինչպես նաև լավագույն քսան երգերի շարքում Գերմանիայում, Իսպանիայում և ԱՄՆ-ում։


== Քննադատություն ==
Երգը, որ գրվել է Սելենա Գոմեսի, Էլլի Տամպոսիի, Լուի Բելլի, Բրայան Լիի, Կարլ Ռոուզենի և Մարշմելոույի կողմից, նկարագրվել է որպես «քնարական էլեկտրոնային խորտիկ» և «պուլսային EDM», որը «կորել է 80-ականների փոփում»։
Billboard-ից Քեյթլին Քելլին նշել է, որ Wolves երգը բացահայտում է «խավարն ու մութը», իսկ Գոմեսը երգում է էլեկտրոնային կիթառի նվագակցությամբ և երգն անվանել է «գրեթե փոփ քանթրի»։
Beats 1-ի համար Զեյն Լոուին տված հարցազրույցում Գոմեսը հայտարարել է, որ երգւ տեքստը խորը կերպով արտահայտում է այն, ինչ ինքն զգացել է, երբ ձայնագրում էր երգը։


== Կենդանի կատարումներ ==
2017 թվականի նոյեմբերի 19-ին Սելենա Գոմեսն ու Մարշմելոուն առաջին անգամ կատարել են «Wolves» երգը American Music Awards 2017-ում։


== Երգացանկ ==
Թվային ներբեռնում"Wolves" – 3:17Total Ape remix"Wolves" (Total Ape Remix) – 3:05Sneek remix"Wolves" (Sneek Remix) – 4:34Said the Sky remix"Wolves" (Said the Sky Remix) – 3:28Rusko remix"Wolves" (Rusko Remix) – 3:46Owen Norton remix"Wolves" (Owen Norton Remix) – 4:33MOTi remix"Wolves" (MOTi Remix) – 4:05


== Հիթ-շքերթներ ==


== Հավաստագրումներ ==


== Ծանոթագրություններ ==